নবদ্বীপের দর্শনীয় স্থানগুলো ঘুরে দেখার জন্য টোটো ভাড়া করতে গিয়ে তিক্ত অভিজ্ঞতা হল। প্রথমে এক জন চালকের সঙ্গে ভাড়া নিয়ে কথা বলার সময়, চার দিক থেকে একাধিক টোটো চালক আমাকে ঘিরে ধরলেন এবং যে যা খুশি ভাড়া দাবি করতে লাগলেন। এমনকি এক জন চালক কম ভাড়ায় রাজি হওয়ায়, অন্য চালকেরা তাঁর সঙ্গে ঝগড়া শুরু করে দিলেন। আমিও তাঁদের অভব্য আচরণ ও দুর্ব্যবহারের শিকার হলাম। টোটোর ভাড়া বেঁধে দেওয়া হোক।